ΓΡΑΠΤΗ ΕΡΩΤΗΣΗ E-2681/00

υποβολή: Matti Wuori (Verts/ALE) προς το Συμβούλιο

(3 Αυγούστου 2000)

Θέμα: Πυρηνική ασφάλεια Κεντρικός σταθμός του Temelin

Επισημάνθηκαν ορισμένα γεγονότα, εξαιρετικά ανησυχητικά, σχετικά με την ασφάλεια του πυρηνικού σταθμού του Temelin. Η περάτωση του εν λόγω πυρηνικού σταθμού σημειώνει καθυστέρηση σχεδόν 10 ετών για λόγους τεχνικών προβλημάτων που οφείλονται εν μέρει στις προδιαγραφές της Δύσης στον τομέα της πυρηνικής ασφάλειας καθώς και προβλημάτων χρηματοδότησης. Η εταιρία παραγωγής ενέργειας CΕΖ επέσπευσε τη θέση σε λειτουργία του σταθμού, ενόψει, μεταξύ άλλων, της μελλοντικής ιδιωτικοποίησης της επιχείρησης και δρομολόγησε τον Ιούλιο τη φόρτωση του πυρηνικού καυσίμου στον αντιδραστήρα αριθ. 1 του Temelin.

Ανεξάρτητοι παρατηρητές που έχουν λάβει εντολή, μεταξύ άλλων, από το Διεθνή Οργανισμό Ατομικής Ενέργειας (ΔΟΑΕ) και την Greenpeace κατέγραψαν σημαντικά τεχνικά προβλήματα και προβλήματα ασφάλειας που συνδέονται με τη λειτουργία του πυρηνικού σταθμού του Temelin. Στις αρχές Ιουλίου η Greenpeace δημοσίευσε εσωτερικά έγγραφα σχετικά με την πολιτική όσον αφορά την ασφάλεια στο Temelin από τα οποία προκύπτει ότι πρέπει να αμφισβητηθεί η λειτουργική ασφάλεια του πυρηνικού αντιδραστήρα. Από τα έγγραφα αυτά απορρέει ότι δεν πραγματοποιήθηκαν οιποχρεωτικές δοκιμές που απαιτούνται από τις προδιαγραφές ασφαλείας κατά την περάτωση των πυρηνικών εγκαταστάσεων αλλά ότι οι διαδικασίες δοκιμών τροποποιήθηκαν, όταν από τις δοκιμές προέκυψαν μη ικανοποιητικά αποτελέσματα και ότι η διεύθυνση του πυρηνικού σταθμού προσέφυγε στη λήψη προσωρινών μέτρων ασφάλειας. Πέρσι ο ΔΟΑΕ επέκρινε την ποιότητα των ελέγχων που είχε πραγματοποιήσει η Τσεχική Υπηρεσία Πυρηνικής Ασφάλειας (SUBJ). Σύμφωνα με το ΔΟΑΕ, η SUBJ δεν είναι σε θέση να διενεργεί αμερόληπτους ελέγχους. Η τελική αξιολόγηση του πυρηνικού σταθμού του Temelin από την SUBJ χαρακτηρίστηκε βιομηχανικό απόρρητο και για το λόγο αυτό η SUBJ δεν επέτρεψε στην Greenpeace πρόσβαση στο εν λόγω έγγραφο.

Πέρσι η Τσεχική Δημοκρατία είχε ήδη εξαγάγει ποσοστό 25 % της ενεργειακής παραγωγής της. Φαίνεται ότι οιονεί το σύνολο της παραγωγικής ικανότητας του κεντρικού πυρηνικού σταθμού του Temelin θα κατευθύνεται προς τις εξαγωγές. Κατά τις ενταξιακές διαπραγματεύσεις η Τσεχική Δημοκρατία επιδιώκει να επιτύχει παρέκκλιση ώστε η κοινοτική νομοθεσία σχετικά με την ελευθέρωση της αγοράς ενέργειας να εφαρμοσθεί για τα νέα κράτη μέλη μόνο από το 2007. Η εν λόγω νομοθεσία περιλαμβάνει την αμοιβαιότητα πρόσβασης στις αγορές ενέργειας.

Θεωρεί το Συμβούλιο ότι ο πυρηνικός σταθμός του Temelin βρίσκεται στο ίδιο επίπεδο τεχνικής και λειτουργικής ασφάλειας όπως οι πυρηνικές εγκαταστάσεις των κρατών μελών; Είναι οι αρμόδιες τσεχικές αρχές σε θέση να διασφαλίσουν ότι ο πυρηνικός αυτός σταθμός πληροί τις πλέον απαιτητικές προδιαγραφές. Κατά ποιο τρόπο θα προσεγγίσει το Συμβούλιο τα θέματα πυρηνικής ασφάλειας κατά τις ενταξιακές διαπραγματεύσεις; Ποια είναι η γνώμη του Συμβουλίου όσον αφορά την αναστολή της ελευθέρωσης των αγορών ενέργειας για τιςποψήφιες χώρες;

Απάντηση

(12 Φεβρουαρίου 2001)

Το Συμβούλιο αποδίδει ύψιστη σημασία στην επίτευξη ασφάλειαςψηλού επιπέδου στο πλαίσιο της διεύρυνσης. Αυτό διατυπώθηκε σαφώς τον Δεκέμβριο 1998, κατά την έγκριση των συμπερασμάτων του Συμβουλίου για την πυρηνική ασφάλεια στο πλαίσιο της διεύρυνσης(1) και, στη συνέχεια, επανειλημμένως, στα συμπεράσματα του Ευρωπαϊκού Συμβουλίου.

Το Συμβούλιο είναι αποφασισμένο να παρακολουθήσει στενά, καθ'όλη τη διάρκεια της διαδικασίας προσχώρησης, τα θέματα που αφορούν αυτά τα συμπεράσματα. Θα εξακολουθήσει να παρακολουθεί την κατάσταση όσον αφορά την πυρηνική ασφάλεια στην Τσεχική Δημοκρατία καιπενθυμίζει ότι την ευθύνη για τον ασφαλή σχεδιασμό, κατασκευή και εκμετάλλευση μιας πυρηνικής εγκατάστασης, τη φέρει το κράτος στη δικαιοδοσία του οποίουπάγεται αυτή η εγκατάσταση. Καλείται η Τσεχική Δημοκρατία να εξακολουθήσει να παρέχει τακτικά πλήρεις πληροφορίες για την εξέλιξη της κατάστασης στον τομέα της πυρηνικής ενέργειας και συγκεκριμένα της πυρηνικής ασφάλειας.

Σε αυτή τη συνάρτηση το Συμβούλιο θα δώσει ιδιαίτερη προσοχή στην εξέταση της ανακοίνωσης που μόλις ενέκρινε η Επιτροπή σχετικά με μια ενισχυμένη στρατηγική στον τομέα της πυρηνικής ασφάλειας στις χώρες της κεντρικής και ανατολικής Ευρώπης.

Όσον αφορά την απελευθέρωση των αγορών ενέργειας για τιςποψήφιες χώρες, πρέπει ναπογραμμισθεί ότι, εφόσον η κατάσταση σε κάθεποψήφια χώρα είναι διαφορετική, το χρονοδιάγραμμα πλήρους συμμόρφωσης τωνποψηφίων χωρών προς το κοινοτικό κεκτημένο στον τομέα της ενέργειας πρέπει να εκτιμηθεί ανά περίπτωση. Εξάλλουπενθυμίζεται ότι οι δύο οδηγίες 96/92/ΕΚ (Ηλεκτρική ενέργεια) και 98/30/ΕΚ (Φυσικό αέριο) προβλέπουν ούτως ή άλλως την προοδευτική ελευθέρωση.

Εν πάση περιπτώσει, το Συμβούλιο δεν έχει ακόμη ολοκληρώσει την εξέταση του κεφαλαίου 14 Ενέργεια του κεκτημένου που πρέπει να δεχθούν οιποψήφιες χώρες ιδίως όσον αφορά τον πυρηνικό σταθμό του Temelin.

(1) Βλέπε έγγρ. 13677/98 (Presse 431-G).